《秋高风怒号》
宋代·林希逸

人意与秋高，临风意自豪。倚栏吟未已，拔地怒方号。

露宇遥穷目，霜林见落毛。威生来虎谷，声震似鲸涛。

六鹢飞应退，群狐惧莫嘷。拟骑鹏翼去，万里访卢敖。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。